PPKE BTK

**PÁZMÁNY SZENIOR EGYETEM**

2024 őszi szemeszter

**kurzus típusa: hibrid**

**Napszekéren a vikingektől a skandináv jóléti államokig -
Az északi országok történelme és kultúrája**

*Tudományág:* történelem

Kietlen tájak, vikingek, romantikus festők, komor filmek és a világ legboldogabb nemzetei. Kurzusunk előadásai kísérletet tesznek arra, hogy bemutassák az északinak nevezett országok (Dánia, Feröer-szigetek, Finnország, Izland, Norvégia és Svédország) történelmi fejlődését, kultúráját és sajátosságait. A fontos történelmi sarokpontok felvázolása mellett az itt lakó nemzetek nyelvét, irodalmát, képzőművészetét, komoly- és könnyűzenéjét, filmművészetét és építészetét sorra véve a félév végére mindannyian közelebb érezhetjük magunkat e zord tájak lakóihoz.

Előadó: **Dr. Fejes János** vallástörténész, tudományszervezési csoportvezető, PPKE BTK

Az előadások **csütörtöki** napokon 17 órakor kezdődnek.

|  |  |
| --- | --- |
| Dátum | A kurzus előadásai |
| Szeptember 19. | Bevezetés: földrajz, népek és nyelvek |
| Szeptember 26. | Skandinávia ókora és korai középkora |
| Október 3. | Vikingek, rabszolgák és keresztény királyok |
| Október 10. | Harc az északi hegemóniáért: a Kalmari uniótól (1397) a kieli békéig (1814) |
| November 7. | Nemzeti önrendelkezés és függetlenségi mozgalmak (19-20. század) |
| November 14. | A skandináv modell és a jóléti állam |
| November 21. | Északi fővárosok |
| November 28. | Festészet a 19-20. századi Skandináviában |
| December 5. | Az északi nemzetek irodalma és zenéje |
| December 12. | Kis skandináv filmtörténet |
| December 19. | Kortárs skandináv popkultúra: sorozatok, filmek, könnyűzene |